Meranti paya

Meranti paya ataupun dikenali sebagai seraya paya (Shorea platycarpa) merupakan sejenis tumbuhan daripada keluarga Dipterocarpaceae genus Shorea. IUCN mengisytiharkan meranti paya sebagai terancam (termasuk seluruh Malaysia). 

Walau bagaimanapun di Semenanjung Malaysia, status meranti paya ialah hampir terancam. Di kawasan Malaysia Timur, pokok diisytiharkan berstatus terancam.

 Taburan 
Meranti paya boleh dijumpai di Malaysia dan Indonesia iaitu di Sumatera termasuk Kepulauan Riau dan Kalimantan.

Menurut buku Spesies Dipterokarpa Terancam di Semenanjung Malaysia, Malaysian Plant Red List: Peninsular Malaysian Dipterocarpaceae dan Kaum Dipterokarpa Negeri Pahang, pokok ini boleh dijumpai di kawasan Semenanjung Malaysia iaitu di Johor, Melaka, Selangor, Perak, Terengganu dan Pahang. Bagi negeri Pahang, kebanyakannya di kawasan Daerah Pekan dan sedikit di Daerah Rompin.

Di kawasan Malaysia Timur, meranti paya boleh dijumpai di Sabah iaitu di Beaufort dan Sipitang manakala di Sarawak hanya di Sri Aman, Bintulu, Kuching, Marudi, Mukah, Sibu dan Simunjan.

Meranti paya hidup di kawasan hutan paya gambut sehingga hutan paya cetek.

 Rujukan 

Meranti Paya